
Admiterea României în Organizaţia pentru Cooperare și Dezvoltare Economică 
(OCDE) va reprezenta intrarea ţării noastre în rândul marilor economii ale lumii, a 
declarat, marți, președintele Senatului, liderul PNL Nicolae Ciucă. 


„Studiul Economic 2024 pentru România realizat de Organizația pentru Cooperare și 
Dezvoltare Economică este o prezentare detaliată a economiei noastre, conținând și un 
capitol special referitor la decarbonizare. OCDE lansează astfel de analize aprofundate, 
pentru că suntem în perioada de aderare la organizaţie. În mandatul meu de prim-ministru, 
am deblocat acest proces, conducerea OCDE acceptând Foaia de parcurs a României și 
Memorandumul iniţial pentru aderare. Admiterea în organizaţie va reprezenta intrarea țării 


noastre în rândul marilor economii ale lumii”, a scris Ciucă, pe Facebook. 


Potrivit liderului PNL, „în calculele instituțiilor financiare internaţionale și ale marilor 
investitori, statutul de membru OCDE este o garanţie a stabilităţii și a maturității unei 
economii”. 


„De asemenea, vom putea implementa reglementările și practicile de succes în materie de 
mediu de afaceri ale celor mai dezvoltate țări ale lumii”, a adăugat Nicolae Ciucă. 


Studiul Economic 2024 pentru România elaborat de Organizația pentru Cooperare și 
Dezvoltare Economică (OCDE) a fost lansat, marți, la Palatul Victoria, în cadrul unui 
eveniment găzduit de premierul Marcel Ciolacu, în prezența secretarului general al OCDE, 
Mathias Cormann. 

națiuni”, așa cum este supranumita ULDE, cu 3% de state membre, ȘI peste »uo din PIB-ul 
global, reprezintă un obiectiv de țară major pentru România care a fost început de Nicolae 
Ciucă, atunci când a fost prim-ministru 


În 2022, în mandatul de premier al lui Nicolae Ciucă au fost două momente decisive ale 
parcursului de aderare la OCDE, cea mai puternică organizație de cooperare economică: în 
iunie Consiliul OCDE a adoptat Foaia de parcurs a României, iar în decembrie Guvernul 
Ciucă a depus Memorandumul inițial pentru aderare. 


Guvernul Ciucă a reușit atingerea acestui obiectiv major pe care România și-l dorea încă din 
2004, de la prima depunere a candidaturii de membru, și după mai multe etape în care ţara 
noastră a reluat procesul de aderare. În 2012 România și-a redepus candidatura și din 2016 
și-a reînnoit-o anual. 


